stanford-oval/wikipedia huggingface dataset:
שפת הפרחים
רקע היסטורי

ייחוס של משמעות למיני פרחים היה מקובל לאורך אלפי שנים, והשימוש ב"שפת פרחים" היה מוכר בתרבויות מסורתיות ברחבי אירופה, אסיה והמזרח התיכון. צמחים ופרחים משמשים כסמלים בתנ"ך - במיוחד כנושאי מסר של אהבה או במשמעות של נאהבים ב"שיר השירים", כסמל לעם ישראל ולמשיח הממשמש ובא - וכן כסמל לישו בברית החדשה. ויליאם שייקספיר שייך משמעויות סמליות לפרחים בכתביו, במיוחד במחזה "המלט, נסיך דנמרק".
במהלך המאה ה-19 התעורר באנגליה הוויקטוריאנית ובארצות הברית עניין מחודש בשפת הפרחים, שמקורותיו בתקופה העותמאנית בטורקיה. בחצר הסולטאנים בקונסטנטינופול הייתה אובססיה לפרחי צבעונים, לאורך המחצית הראשונה של המאה ה-18. השימוש הוויקטוריאני בפרחים כשפת סתרים פרח לצד העניין הגובר בבוטניקה. בראשית המאה ה-19 הופיעו באירופה חיבורים ראשונים שקשרו בין פרחים מסוימים להגדרותיהם הסמליות. בשל ההתעניינות הגוברת בתחום, הודפסו לאורך המאה ה-19 מאות מהדורות של ספרים שעסקו בשפת הפרחים באירופה (במיוחד באנגליה ובצרפת), בארצות הברית ובדרום אמריקה.
משמעויות של פרחים

המשמעויות שיוחסו לפרחים מסוימים בתרבות המערבית היו מגוונות - כמעט כל פרח היה בעל הקשרים ומשמעויות רבים. במשך הזמן, נוצר קונצנזוס באשר למשמעות של מספר פרחים פופולריים. ההגדרות והמשמעויות שיוחסו לכל פרח נגזרו בדרך כלל מן המראה או ממחזור החיים של הפרח עצמו.
אזכורים בספרות

ויליאם שייקספיר, ג'יין אוסטין, שרלוט ואמילי ברונטה וסופרת הילדים פרנסס הודג'סון ברנט, כמו גם אחרים, השתמשו בשפת הפרחים בכתביהם. שייקספיר השתמש במלה "פרח" יותר ממאה פעמים בסונטות ובמחזות שכתב. בהמלט, אופליה מזכירה ומסבירה את המשמעות הסמלית של פרחים שונים, ביניהם אמנון ותמר, רוזמרין רפואי, שומר פשוט, חינניות וסיגליות.
בספר "The Thirteen Problems" של אגאתה כריסטי, נעזרת מיס מארפל בידיעותיה בשפת הפרחים כדי לפענח תעלומה. התרגום העברי יצא לאור בהוצאת מ. מזרחי בשנת 1967, בשם "תעלומת שלוש-עשרה המדרגות".
הספר "שפת הפרחים" של ונסה דיפנבאו עוסק בשוזרת פרחים ששוזרת לפי שפת הפרחים. הספר כולל מילון לשפה בסופו.
בספר הארי פוטר, סוורוס סנייפ, המורה לשיקויים, אומר להארי פוטר משפט תוך כדי השיעור, ג'יי קיי רולינג פרסמה אחר כך שהמשפט הזה אומר בשפת הפרחים: "אני מצטער על מותה של לילי". לילי היא אמו של הארי, שבה היה סנייפ מאוהב בצעירותו.
הערות שוליים

| --- | --- |
בקרת זהויות :  NLI: 987007538449005171  BNE: XX533788  BnF: cb11932186s (data)  GND: 4146060-1  LCCN: sh85049319  LNB: 000138133  NDL: 00562897  NKC: ph122062  SUDOC: 027235904 
ערך זה הוא קצרמרבנושא תקשורת. אתם מוזמנים לתרום לוויקיפדיה ו.
שכבת היישום

שכבת היישום של מודל TCP/IP (באנגלית: TCP/IP Model Application Layer) מקבילה מבחינת תפקודה ותפקידיה לשלוש השכבות העליונות במודל ה־OSI. מאחר שהתברר שההפרדה בין המשתמש (שכבת היישום של מודל ה־OSI), עיבוד הנתונים (שכבת ההצגה של מודל ה־OSI) וניהול התהליכים (שכבת התהליכים של מודל ה־OSI) היא מלאכותית, אוחדו שלוש השכבות האלו לשכבה אחת במודל ה־TCP/IP והיא ממלאת את התפקידים של שלוש השכבות הללו. שכבת התוכנה של מודל TCP/IP משתמשת בשכבת התעבורה של מודל TCP/IP על מנת להעביר נתונים על-גבי הרשת.
תפקידי השכבה

תקשורת עם משתמש הקצה - שכבת היישום אחראית על התקשורת עם משתמש הקצה - ממשק המשתמש, טיפול בבקשות שונות, וכו'.
עיבוד הנתונים - בהתאם להחלטות שמבצע המשתמש, שכבת היישום יכולה לדחוס את הנתונים, להצפין אותם, או לעבד אותם בכל צורה אחרת לפני שיועברו על-גבי הרשת.
ניהול תהליכים - כל פעולה שהמשתמש מבצע ברשת מוגדרת כתהליך בין תחנת המוצא לתחנת היעד. שכבת היישום אחראית על ניהול התהליכים הללו, כך ששני המחשבים יוכלו להבחין בין נתונים של תהליכים שונים המתקיימים במקביל.
פרוטוקולים

HTTP, FTP, SSL, SMTP, POP3, TFTP, NFS, RSP


בנוסף לפרוטוקולים משמשות בשכבה זו גם מספר שיטות דחיסה והצפנה דוגמת - PGP, GPG, ZIP
ראו גם

מונחים ברשת מחשבים
| פרוטוקולים במודל TCP/IP |
| --- | --- | --- |
| שכבת יישום | HTTP • SMTP • FTP • DNS • DHCP • SSH • RTP • RTSP • IRC • SNMP • SIP • IMAP4 • MIME • Telnet • RPC • SOAP • LDAP |  |
| שכבת תעבורה | TCP • UDP • SCTP • DCCP |  |
| שכבת רשת | IP • IPv4 • IPv6 • ICMP • IPX • IGMP |  |
| שכבת קשר | אתרנט • 10BASE-T • 802.11 WiFi • Token ring • FDDI • ARP |  |
שהכאב ימצא לו חברים

| --- | --- |

 סינגל בביצוע ים רפאלי
 יצא לאור:  1 ביולי 2018
 פורמט:  הזרמת מוזיקה 
 שפה:  עברית 
 אורך:  3:25
 חברת תקליטים:  ארומה מיוזיק
 כתיבה:  סתיו בגר
 לחן:  סתיו בגר
 הפקה:  סתיו בגר
 
| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
יוסי חרסונסקי: 
שהכאב ימצא לו חברים הוא שיר שכתב, הלחין ועיבד סתיו בגר עבור ים רפאלי בהשראת סיפור חייו של רפאלי ויצא לאור כסינגל הבכורה שלו ב-1 ביולי 2018.
הוידאו קליפ צולם בתיאטרון הקאמרי על ידי עומר וייס, בבימויו של איתמר לידר שירי.
יוסי חרסונסקי ביקר את השיר ושיבח את רפאלי: "מצליח לתרגם את תחושות הפנים לשירה אמוציונאלית מסעירה".
מיקומי שיא

|   ‏‏‏  מצעדים ודירוגים (2018)> מדינה |   ‏‏‏  מצעדים ודירוגים (2018)> מצעד |   ‏‏‏  מצעדים ודירוגים (2018)> מיקום שיא |   ‏‏‏  מצעדים ודירוגים (2018)>  |
| --- | --- | --- | --- |
|  ישראל | מדיה פורסט ישראל | 6 |  |
|  ישראל | גלגלצ | 8 |  |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |   ‏‏‏  מצעדי סוף שנה (2019)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | כאן גימל | 17 |  |
|  ישראל | גלגלצ, וואלה | 18 |  |
הערות שוליים

1 2  ים רפאלי, שהכאב ימצא לו חברים, באתר יוסמיוסיק, ‏2018-07-01
↑  מוזיקה - החיים שאחרי: ים רפאלי בסינגל בכורה, באתר פרוגי, ‏2018-07-01
↑  יובל אראל‏, ים רפאלי - שהכאב ימצא לו חברים, בבלוג של יובל אראל, מגזין מוזיקה ותרבות, 1 ביולי 2018
↑  שבוע 29 לשנת 2018, המצעד השבועי של מדיה פורסט, באתר mediaforest-group
↑  המצעד השבועי 02.08.2018, באתר glz.co.il
| ים רפאלי |
| --- | --- | --- |
| דיסקוגרפיה | דיסקוגרפיה |  |
| סינגלים | "שהכאב ימצא לו חברים" • "מילים שהייתי אומר רק לך" • "הכל מהתחלה" • "אין אף אחד" |  |
| השתתפות בסינגלים | "ורוד שחור" • "ימים טובים" |  |
שארקו (אי)

ערך זה עוסק באי המכונה "ארץ שארקו" בארץ פאלמר שבאנטארקטיקה. אם התכוונתם למשמעות אחרת, ראו .
ערך זה עוסק באי בארץ פאלמר שבאנטארקטיקה. אם התכוונתם למשמעות אחרת, ראו .
| --- | --- |

תצלום לוויין של האי שארקו
 נתונים גאוגרפיים
 מיקום:  האוקיינוס הדרומי 
 קואורדינטות:  69°45′S 75°15′W﻿ / ﻿69.75°S 75.25°W﻿ / -69.75; -75.25
 שטח:  1,500 קילומטר רבוע
 אורך:  48 קילומטר
 רוחב:  40 קילומטר
 גובה מרבי:  הר מוניק
 נתונים מדיניים
 אוכלוסייה:  0 (2023)
 על שם:  ז'אן-מרטן שארקו, ז'אן-באטיסט שארקו 
 מגלה:  ז'אן-באטיסט שארקו 
 תאריך גילוי:  11 בינואר 1910 
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהשארקו(למפת חצי האי האנטארקטי רגילה) בסיס חנרל ברנרדו אוהיגינס ריקלמהשארקו(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומישארקו(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומישארקו
 
תצלום לוויין. האי שארקו במרכז התמונה, מימין לאי ניתן לראות את שרידי גשר הקרח שנשבר.
האי שארקו (באנגלית: Charcot Island) או ארץ שארקו (באנגלית: Charcot Land) הוא אי בים בלינגסהאוזן בסמוך לארץ פאלמר שבאנטארקטיקה.
האי נחשב חלק מהאזור המוגן במסגרת האמנה האנטארקטית.
האי ממוקם 102 קילומטרים ממערב לאי אלכסנדר, ו-57 קילומטרים צפונית לאי לאטאדי.
אורכו של האי 56 קילומטרים; ורוחבו 46 קילומטרים.
האי מכוסה ברובו קרח, למעט מספר הרים בולטים המתנשאים מעל החוף הצפוני של האי.
הנקודה הצפונית ביותר של האי היא כף בירד.
שיא גובהו של האי - 600 מטרים מעל פני הים (בהר מוניק).
היסטוריה > גילוי האי

האי שארקו התגלה ב־11 בינואר 1910, על ידי המשלחת הצרפתית הרביעית לאנטארקטיקה בפיקודו של ז'אן-באטיסט שארקו.
שארקו וצוותו ראו את האי ממרחק, ולא ידעו כי מדובר באי.
העובדה שמדובר באי הוכחה על ידי סר יוברט וילקינס, שטס סביב האי ב-29 בדצמבר 1929 (קודם לכן לא ידעו אם מדובר באי או בחצי אי).
האי צולם מהאוויר על ידי צי ארצות הברית ב-8 בפברואר 1947, במסגרת מבצע קפיצה לגובה.
האי צולם מהאוויר על ידי משלחת החקר האנטארקטית רון (RARE), בפיקודו של פין רון ב-21 בנובמבר 1947.
הראשונים שנחתו לחוף האי היו משלחתו של פין רון, ב-21 בנובמבר 1947.
האי מופה לראשונה בשנת 1957 על ידי סקר שטחי חסות איי פוקלנד, בהתבסס על תצלומי האוויר.
היסטוריה > מקור השם

צוותו של שארקו התעקש שקראו לאזור שהתגלה "ארץ שארקו" (בצרפתית: Terre Charcot) (בעת גילויו, לא ידוע כי מדובר באי). שארקו הסכים לכך, מתון כוונה ברורה לקרוא לאי על שם אביו - ז'אן-מרטן שארקו, רופא צרפתי מפורסם(ולא על שמו שלו).
התמוטטות גשר הקרח

גשר הקרח שחיבר את מדף הקרח וילקינס עם חוף אנטארקטיקה ועם האי שארקו, היה גשר קרח שאורכו 40 קילומטרים, ורוחבו כ-500 מטרים (בנקודה הצרה ביותר).
באפריל 2009 נשבר מגשר הקרח אזור שאורכו 30 קיומטרים ורוחבו 2.4 קילומטרים. בעקבות שבר זה קרס במהירות הגשר כולו, ונהפך למאות קרחונים צפים.
לקריאה נוספת

• United States. Defense Mapping Agency. Hydrographic Center, , P 209
• Defense Mapping Agency 1992, , P 379
• Searle, D. J. H., , The Geographical Journal, vol. 129, no. 2, 1963, pp. 156–166. JSTOR, www.jstor.org/stable/1792633. Accessed 23 Feb. 2021
• Convey, P., Smith, R. I. L., Peat, H. J., & Pugh, P. J. A. (2000), ,Antarctic Science, 12(4), 406–413. Cambridge University Press.
הערות שוליים

↑  גאזט השמות האנטארקטיים הרשמי של ארצות הברית
1 2 3 4 5 6 7 8 9 10 11 12 13 14 15 16 17 18 19 20 21 22 23  מידע גאוגרפי והיסטורי באתר הגאזט האנטארקטי המשווה SCAR של ממשלת אוסטרליה
1 2 3 4 5 6 7 8 9 10 11 12 13  מידע גאוגרפי והיסטורי באתר הסקר הגאולוגי של ארצות הברית
↑  האזור המוגן סביב האי שארקו
1 2 3 4 5  Ice bridge holding vast Antarctic shelf shatters, כתבה בעיתון "אייריש טיימס" מיום 6 באפריל 2009
↑  נסיגת הקרחונים סביב האי שארקו באתר נאס"א
| --- | --- |
בקרת זהויות :  NARA: 10037147
שמואל טאג'יר

| --- | --- |

 לידה:  10 בינואר 1868 סופיה, האימפריה העות'מאנית 
 פטירה:  13 ביולי 1957 (בגיל 89) תל אביב-יפו, ישראל 
 מקום קבורה:  בית הקברות נחלת יצחק 
 
שמואל טאג'יר (תג'ר) (10 בינואר 1868 – 13 ביולי 1957) היה ממייסדי תל אביב.
קורות חיים

טאג'יר נולד בט"ו בטבת תרכ"ח בסופיה שבבולגריה, אז בתחומי האימפריה העות'מאנית, ועלה לארץ ישראל ב-1879 עם הרב הראשי של עירו. אביו, חזקיה, הצטרף שנה אחר כך, והם התגוררו בירושלים. טאג'יר למד בבית הספר אליאנס בעיר.
ב-1890 נשא לאשה את סולטאנה בכר ישעיצ'י מהעיר העתיקה, שאביה ישעיה בכר שמואל היה גם הוא יליד סופיה. הזוג הצעיר התגורר בתחילה בעיר העתיקה, ואחר כך עבר לנחלת שבעה וליפו. ב-1909 היו בני הזוג טאג'יר בין המשפחות שנטלו חלק בהגרלת המגרשים של אחוזת בית, בעקבותיה בנו את ביתם בשדרות רוטשילד 3. לבני הזוג נולדו 10 ילדים, שניים מהם מתו בילדותם. בתם הבכורה היא הציירת ציונה תג'ר. בנה של ציונה הוא אברהם כ"ץ-עוז לשעבר חבר כנסת ושר החקלאות וממקימי קיבוץ נחל עוז.
נינם של בני הזוג טאג'יר הוא איש העסקים וחבר הכנסת לשעבר אראל מרגלית.
טאג'יר עסק עם אחיו יעקב במסחר. הם ייבאו רהיטים מאירופה, ומכרו אותם בחנותם שביפו. בנוסף, היו שותפים בעסק של בורסקאות, במסגרתו רכשו עורות, שלחו אותם לעיבוד בטורקיה, ואת העורות המעובדים מכרו ליצרני נעליים בארץ.
טאג'יר עסק גם בפעילות ציבורית, והיה בין מייסדיהם של מספר בתי כנסת בתל אביב וביפו, ובהם בית הכנסת אוהל מועד.
נפטר בקיץ 1957, ונקבר בבית העלמין נחלת יצחק.
ביפו נקרא רחוב על שמו ושם אשתו לזכרם.
שמואל בר

| --- | --- |
אין תמונה חופשית
 לידה:  1948? (בן 76 בערך) 
 מדינה:  ישראל 
 השתייכות:  חיל השריון 
 עיטורים
 עיטור המופת 
 
שמואל בר (נולד בשנת 1948 לערך) הוא חייל צה"ל שעוטר בעיטור המופת על לחימתו בפעולת כראמה
ביוגרפיה

בר שירת בשירות חובה בגדוד 82 בחטיבה 7. השתתף בקרבות מלחמת ששת הימים בחזית הדרום והצטיין בתפקידו כתותחן טנק.
פלוגתו של בר נטלה חלק בפעולת כראמה ב-21 במרץ 1968. במהלך הפעולה התקרב הטנק של בר אל טנק ישראלי פגוע על מנת לחלץ ממנו שלושה אנשי צוות שנפגעו ונשארו בו. רופא החטיבה ד"ר אשר פורת ומפקד הטנק יצחק בלק יצאו ממנו, זחלו לעבר הפצועים למרחק של כ-25 מטר תחת אש נשק קל ירדנית שסיכנה אותם, השכיבו אחד מהם על שמיכה וגררו אותו אל הטנק המחלץ. ד"ר פורת ביקש לגשת לחלץ את הפצוע השני. בר התנדב להצטרף אליו, והם זחלו אל הטנק הפגוע תחת אש וחילצו את הפצוע השני. הפצועים הושכבו על הסיפון האחורי של הטנק והועברו לטיפול רפואי. אחד מהם מת והשני החלים.
בעקבות הפעולה עוטרו פורת, בלק ובר בצל"ש הרמטכ"ל. לימים הומר הצל"ש של פורת בעיטור העוז ואילו הצל"שים של בר ובלק הומרו בעיטור המופת.
בר השתתף כחייל מילואים במלחמת יום הכיפורים בחזית הצפון. הוא נפצע בקרבות ורגלו נקטעה.
לקריאה נוספת

אשר (קרלוס) פורת, חלוק לבן כומתה שחורה, הוצאת הקיבוץ המאוחד, 2011
שלו עד-אל

| --- | --- |

שלו עד-אל, 2016
 לידה:  1968 (בן 56 בערך) רמת גן, ישראל
 מוקד פעילות:  ישראל 
 מקום לימודים:  תלמה ילין 
 עיסוק:  נגן צ'מבלו, מנצח
 שפה מועדפת:  עברית 
 כלי נגינה:  צ'מבלו 
 בן או בת זוג:  Nina Veškrnová (14 ביוני 1998–ערך בלתי־ידוע) 
 www.shalev.at
 
שלו עד-אל (נולד ב-1968 ברמת גן) הוא נגן צ'מבלו ומנצח ישראלי.
שלו עד-אל בחזרה עם התזמורת הפילהרמונית של האנוי, 2016
ביוגרפיה

שלו עד-אל הוא זוכה מלגות קרן התרבות אמריקה-ישראל, בוגר תלמה ילין וחתן פרס פרנסואה שפירא לשנת 1987. בשנת 1988 סיים לימודיו באקדמיה הלאומית של האג. בארץ הופיע כסולן עם התזמורות המובילות, ביניהן התזמורת הפילהרמונית הישראלית.
הוא חבר ב"איל גרדלינו" הבלגית, ב"קונסורט דוריאן" השווייצרי, וב"סולני סטרדיוואריוס" של הפילהרמונית של ברלין. הוא גם משמש כמנהל המוזיקלי של "אקדמיה דניאל" ושל סולני הבארוק של אוסלו.
עד-אל הוא אורח קבוע כמנצח וכנגן צ'מבלו בפסטיבלים ובבמות המוזיקה החשובות בעולם כגון פסטיבל ברוז', פסטיבל באך בלייפציג, 92 בניו יורק, וויגמור הול בלונדון, סנטורי הול של טוקיו והפסטיבל של סידני. בין השנים 1997–2007 היה מנצח אורח קבוע של תזמורת האלה.
כמו כן ניצח על התזמורת הסימפונית של ברלין, התזמורת הפילהרמונית של בוגוטה, התזמורת הסימפונית של בנגקוק, תזמורת האקדמיה של הונג קונג, תזמורת הפסטיבל של סידני, התזמורת הסימפונית הלאומית של פרו, התזמורת הסימפונית הלאומית של פנמה, התזמורת הסימפונית הישראלית ראשון לציון, התזמורת הסימפונית ירושלים, הסינפונייטה הישראלית באר שבע, הקאמרטה הישראלית ירושלים, והתזמורת הקאמרית הישראלית. שלו עד-אל שימש בין השנים 2013–2016 כמנהלה המוזיקלי של תזמורת נתניה הקאמרית הקיבוצית.
עד-אל הקליט עד כה למעלה מ-80 אלבומים לחברות התקליטים כגון דויטשה גרמופון. הוא החזיק במשרות הוראה קבועות באקדמיות של ברנו ושל דרזדן, וכן באוניברסיטת בוסטון.
כמו כן הוזמן להעביר כיתות אמן באקדמיות של מוסקבה, פוקואקה (יפן), הונג קונג, בואנוס איירס, הוואנה, לימה, לה פאס, ריו דה ז'ניירו, טאלין, סידני, מנילה, בייג'ינג, אוניברסיטת פלורידה, אינטרלוקן, אוניברסיטת אינדיאנה בבלומינגטון, לונג'י (בוסטון), ובלגרד.
ב-2008 היה עד-אל ללא-גרמני הראשון שזכה בפרס פאש היוקרתי לתרומה להחייאת המוזיקה המרכז-גרמנית.
חיים אישיים

שלו עד-אל מתגורר כיום בברלין.
שלו מנשה

שלו מנשה (נולד ב-23 במאי 1982) הוא כדורגלן עבר ישראלי ששיחק בעמדת הקשר.
קריירה

מנשה החל את קריירת המשחק במחלקת הנוער של עירוני ראשון לציון. את הופעת הבכורה שלו בבוגרים ערך בקבוצה בינואר 2001. מנשה שיחק בראשון לציון שנתיים נוספות, עד אשר עבר למכבי פתח תקווה עם פתיחת חלון ההעברות בינואר 2003, והיה שותף לזכייתה של הקבוצה בגביע הטוטו.
בקיץ 2004 עבר מנשה להפועל כפר סבא (ששיחקה בליגה השנייה, הליגה הלאומית), וכבר בעונתו הראשונה בקבוצה סיימה הקבוצה במקום הראשון ועלתה לליגת העל. הוא גם היה שותף להעפלתה של הפועל כפר סבא לגמר גביע הטוטו בעונת 2006/2007. לאחר אותה עונה עבר מנשה למכבי הרצליה, שירדה בסיום העונה לליגת המשנה.
בקיץ 2008 חתם מנשה על חוזה לשנתיים במכבי נתניה, לאחר שמאמן נתניה, לותר מתאוס, התרשם ממנו. בסך הכל שיחק מנשה שנתיים במכבי נתניה, וכבש במדיה 15 שערי ליגה.
ב-16 ביוני 2010 חתם בקבוצת בני יהודה תל אביב לשלוש שנים, ובמדי הקבוצה כבש בתקופה זו עשרה שערי ליגה.
לקראת עונת 2013/2014 חזר למכבי נתניה, לאחר שירדה לליגה הלאומית. בעונה זו הגיע עם הקבוצה לגמר גביע המדינה, והעפיל עמה בחזרה לליגת העל. לקראת עונת 2014/2015 החליטה הקבוצה לשחררו בעקבות פציעה, והוא לא שיחק עד תום העונה. ב-24 באוגוסט 2015 הודיע מנשה על פרישה ממשחק פעיל לאחר שלא הצליח להתגבר על פציעתו
לזכותו של מנשה ארבע הופעות בנבחרת הצעירה של ישראל.
אחותו היא שירה רודרמן.
הערות שוליים

↑  דנה בהט, ‏שלו מנשה חתם לשלוש שנים בבני יהודה, באתר ONE‏, 16 ביוני 2010
↑  זאב גולדשמיט, שלו מנשה פורש מכדורגל בגיל 33, באתר ynet, 24 באוגוסט 2015
שלו לוגשי

| --- | --- |

 לידה:  24 בספטמבר 2001 (בן 23) שמשית, ישראל
 עמדה:  קלע
 גובה:  1.94 מטר
 מספר:  15
 קבוצות כשחקן
 2019–2020   2020–2021   2021–2023   2023–2024   2024–:  עירוני נהריה   מכבי קריית מוצקין   עירוני קריית אתא   מכבי ראשון לציון   בני הרצליה
 הישגים כשחקן
 אליפות הליגה הלאומית (2022)
שלו לוגשי (נולד ב-24 בספטמבר 2001) הוא כדורסלן ישראלי המשחק בעמדת הסמול פורוורד בבני הרצליה מליגת העל.
ביוגרפיה

לוגשי גדל בקבוצת הנוער של עמק יזרעאל ומשם המשיך לשחק במסגרת הנוער של הפועל עמק יזרעאל עמה זכה בגביע המדינה בכדורסל לנוער לשנת 2018 בניצחון על מכבי תל אביב. לאחר מכן פנה לקריירה מקצוענית.
לוגשי נרשם ליום הפתוח המתוקשר שערכה עירוני נהריה בעונת 2018/2019 למציאת שחקן שיעבה את סגל הקבוצה להמשך העונה בליגת העל בכדורסל. בסיומו הרשים לוגשי, ומאמן הקבוצה, דני פרנקו, בחר להחתימו עד לתום העונה אך הוא לא זכה לקבלת דקות משחק והעדיף לעבור לשחק במדי מכבי קריית מוצקין ששיחקה בליגה הלאומית.
במדי קריית מוצקין שיחק עד לעונת 2020/2021, ולאחר מכן עבר לשחק בעירוני קריית אתא בליגה הלאומית. בסדרת הגמר גברה הקבוצה על מכבי עירוני רמת גן מהמקום השלישי 0–3, הישג יוצא דופן עבור קריית אתא, ששיחקה בכל שלבי הפלייאוף, למעט משחקים מספר 1 ו-2 של רבע הגמר, עם זר אחד בלבד, לאחר פציעה של שחקן הקבוצה קנט פנדרבוק. לוגשי זכה בתואר המצטיין בשלב הפלייאוף, בסיומו העפילה קריית אתא לליגת העל.
ב-20 ביולי 2023 חתם במכבי ראשון לציון.
ב-11 ביולי 2024 חתם בבני הרצליה.
הערות שוליים

↑  ברוך הבא שלו!, באתר הרשמי של מכבי ראשון לציון, 20 ביולי 2023
↑  נועה פופלינגר, ‏רשמי: שלו לוגשי חתם בבני הרצליה, באתר ערוץ הספורט, 11 ביולי 2024
שיין פול מקגי

| --- | --- |
אין תמונה חופשית
 לידה:  26 בנובמבר 1993 (בן 30) לוס אנג'לס, ארצות הברית 
 תקופת הפעילות:  מ-2014 
 פרופיל ב-IMDb
 
שיין פול מקגי (באנגלית: Shane Paul McGhie; נולד ב-26 בנובמבר 1993) הוא שחקן קולנוע וטלוויזיה אמריקאי.
ביוגרפיה

מקגי נולד לוס אנג'לס, קליפורניה, להורים ג'מייקנים. הוא למד בתיכון בוורלי הילס שם למד במגמה לאמנויות התיאטרון בבית הספר. בזמן הלימודים קיבל שיין הכשרה קולית קלאסית. ביוני 2011, לאחר שסיים את לימודיו בתיכון שיין, הוא החל ללמוד באוניברסיטת מדינת קליפורניה תוך שהוא ממשיך בקריירת המשחק שלו. לאחר שנת לימודים אחת הוא עבר לאוניברסיטת דרום קליפורניה, שם סיים תואר ראשון במשפטים בשנת 2016.
קריירה

בשנת 2017, שיחק מקגי קיבל בפרק בעונה ה-13 של דרמת הפשע מחשבות פליליות של רשת CBS. באותה שנה הופיע בפרק בסדרה "חסרי בושה".
בשנת 2018 הוא שיחק בתפקיד חוזר בסדרת הטלוויזיה "שקרים קדושים" בתפקיד ג'וד לילנד.
בשנת 2019 שיחק בתפקיד ג'מאל בארי בדרמה הקומית "מה גברים רוצים" לצד טראג'י פ. הנסון, אלדיס הודג', אריקה באדו וטרייסי מורגן.  באותה שנה שיחק בסרט המצליח "אחרי ש..." בתור לנדון, ובאותו תפקיד בסרט ההמשך "אחרי שהתנגשנו" משנת 2020.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2015 | ויקטור | ספייק |  |
| 2019 | מה גברים רוצים | ג'מאל בארי |  |
| 2019 | אחרי ש... | לנדון גיבסון |  |
| 2019 | Foster Boy‏ | ג'מאל רנדולף |  |
| 2019 | American Skin | ג'ורדין קינג |  |
| 2020 | המשמרת האחרונה | ג'בון |  |
| 2020 | אחרי שהתנגשנו | לנדון גיבסון |  |
| TBA | El Tonto |  |  |
| TBA | End of the Night | בו דאגלס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2017 | Rebel‏ | קרלטון סילבר | פרק: "Partners" |
| 2017 | מחשבות פליליות | האנטר | פרק: "Lucky Strikes" |
| 2017 | חסרי בושה | ג'ודה | פרק: "The (Mis)Education of Liam Fergus Beircheart Gallagher" |
| 2018 | שקרים קדושים | ג'ודה לאלנד | 4 פרקים |
| 2019 | לא ייאמן | קונור | מיני-סדרה |
| 2019 | דולי פרטון: מיתרי הלב | לינקולן דולרהייד | פרק: "Down from Dover" |
| 2020-2019 | גרינליף | דנטה | 7 פרקים |
| 2020 | סיפורים מופלאים | לי איסטון | פרק: "The Heat" |
| 2020 | השריף | פקד ג'וזף האריס | תפקיד ראשי; 13 פרקים |
| 2021 | Calls | לו | פרק: "The Universe Did It" |
| 2023 | פוקר פייס | אוסטין | פרק: "The Stall" |
הערות שוליים

↑  SensaCine. "'After. En mil pedazos': Tessa y Hardin vuelven en el tráiler de la secuela". SensaCine.com. נבדק ב-2020-03-01.
↑  "Deputy | Watch New Episodes Thursdays at 9/8c on FOX". Watch Deputy on FOX (באנגלית). נבדק ב-2020-03-01.
↑  "Selma Blair boards fan fiction adaptation 'After'". sg.style.yahoo.com (באנגלית). נבדק ב-2020-03-01.
↑  "Sacred Lies: The Best Show You're Not Watching". Starry Constellation Magazine (באנגלית אמריקאית). 2018-08-31. נבדק ב-2020-03-01.
↑  "'What Men Want': Film Review". The Hollywood Reporter (באנגלית). נבדק ב-2020-03-01.
↑  Amanda N'Duka (2018-05-31). "Paramount's 'What Men Want' Adds Shane Paul McGhie; Forrest Goodluck Cast In 'The Last Summer'". Deadline (באנגלית אמריקאית). נבדק ב-2020-03-01.
↑  Gemmill, Allie. "An "After" Sequel Star Shared a Behind-the-Scenes Clip, and I'm Obsessed". Teen Vogue (באנגלית). נבדק ב-2020-03-01.
↑  Paine, Herbert. "BWW Review: Sedona International Film Festival Presents FOSTER BOY ~ Directors' Choice Award For Best Feature Film, Drama". BroadwayWorld.com (באנגלית). נבדק ב-2020-03-01.
↑  "'The Last Shift' Review: This Fast Food Drama Bites Off More Than It Can Chew [Sundance 2020]". /Film (באנגלית אמריקאית). 2020-01-31. נבדק ב-2020-03-01.
שי ברוש

| --- | --- |

תא"ל שי ברוש כראש מספן המודיעין 1997.
 לידה:  1952 (בן 72 בערך) קיבוץ הגושרים, ישראל
 מדינה:  ישראל 
 כינוי:  שייקה
 השתייכות:   צבא הגנה לישראל
 דרגה:   תת-אלוף
 תפקידים בשירות
 מפקד שייטת 13  מפקד בסיס אשדוד  ראש מספן המודיעין
 פעולות ומבצעים
 מלחמת יום הכיפורים, מבצע ליידי ומבצע כחול וחום
 עיטורים
   עיטור המופת
 
שי (שייקה) ברוש (נולד ב-1952) הוא קצין בדרגת תת-אלוף (במילואים) בצה"ל, היה מפקד שייטת 13 וראש מספן המודיעין. בעל עיטור המופת במבצע ליידי במלחמת יום הכיפורים.
ילדות ומשפחה

ברוש נולד וגדל בקיבוץ הגושרים בשם שי ברמן.
שירות בחיל הים

התגייס לצה"ל ב-1970 והתנדב לקומנדו הימי. בתחילת שנות ה-70 השתתף בלחימה נגד מחבלים ברצועת עזה. במלחמת יום הכיפורים השתתף ב"מבצע ליידי" שבמסגרתו חדר לנמל פורט סעיד עם כוח של היחידה שהטביע ספינת טילים מצרית מדגם "אוסה", שתי ספינות טורפדו, ונחתת טנקים. על פעולתו זו זכה לעיטור המופת.
בנובמבר 1974 השתחרר ברוש מצה"ל, אך חזר לשירות הקבע לאחר מבצע יונתן. הוא יצא לקורס קצינים ומונה למפקד צוות בשייטת. לאור הצלחותיו בפעולות נועזות שביצע, מונה ב-1979 למפקד פלגת הלוחמים, זאת על אף שהיה בדרגת סרן בעוד התפקיד נשא תקן של סגן-אלוף. כמפקד פלגת הלוחמים השתתף בין היתר ב"מבצע מתח גבוה", בו פשטו לוחמי הקומנדו הימי, תחת פיקוד עמי אילון, באפריל 1980 על בסיס מחבלים בלבנון ובו מחבלים שעמדו לצאת לפיגוע מיקוח בישראל, והרגו כעשרים מהם.
ברוש יצא לקורס חובלים ושירת כמפקד ספינת טילים, "אח"י רשף", בתקופת מלחמת לבנון הראשונה. ב-1984 חזר לשייטת 13, מונה שוב למפקד פלגת הלוחמים ולאחר מכן למפקד בית הספר ללוחמים של השייטת.
באוגוסט 1987, לאחר מותו הפתאומי של מפקד השייטת אורי גיל, מונה ברוש למפקד השייטת. תפקיד בו כיהן עד 1991. בתקופתו פוצצה היחידה את הספינה "סול פרין" של אש"ף בקפריסין, באפריל 1988 השתתף במבצע הצגת תכלית שבו נהרג אבו ג'יהאד ובדצמבר אותה שנה השתתפו כוחות היחידה ב"מבצע כחול וחום".
בשנים 1992 עד 1994 שירת כמפקד בסיס אשדוד.
בינואר 1996 מונה לראש מספן המודיעין בחיל הים - "רמדן" וקודם לדרגת תת-אלוף. בתפקיד זה שימש קרוב ל-4 שנים. הוא התנגד לביצוע מבצע שירת הצפצפה בספטמבר 1997, שבו נהרגו 12 מלוחמי צה"ל. בהקשר לדברי חסן נסראללה על המבצע, התבטא ברוש בתקשורת ”לחיזבאללה אין קשר לאסון השייטת”.
בנובמבר 1999 סיים את תפקידו כרמד"ן ויצא ללימודי תואר שני במנהל עסקים באוניברסיטת בר-אילן לאחר סיכום עם הרמטכ"ל אמנון ליפקין-שחק שאת עתידו בצבא יקבע הרמטכ"ל הבא, שאול מופז. בקיץ 2001 סיים ברוש את הלימודים ומאחר שלא הוצע לו תפקיד, פרש באוקטובר 2001 מצה"ל.
תפקידים אזרחיים

לאחר שחרורו מצה"ל עוסק ברוש בייעוץ בתחום הביטחוני.
ב-2010 הוצע ברוש כמועמד המוסכם על משרד האוצר ומשרד הביטחון לכהן כיו"ר התעשייה הצבאית, אך הצעה זו לא התקבלה במועצת המנהלים של החברה.
בינואר 2012 הופיע ברוש בפני ועדת צמח מטעם איש העסקים היהודי-גרמני מייקל הרצוג, והמליץ להקים את מתקני קליטת הגז הטבעי בים ולא ביבשה.
תפקידים אזרחיים > חקירה בפרשת הצוללות

בספטמבר 2017 נעצר בידי משטרת ישראל בחשד של לקיחת שוחד והפרת אמונים בפרשת הצוללות.
בנובמבר 2018 הודיעה המשטרה כי נתגבשה תשתית ראייתית נגד ברוש לביצוע עבירות שוחד, מרמה והפרת אמונים, קשירת קשר לביצוע פשע והלבנת הון, ובפברואר 2020 הודיעה פרקליטות מיסוי וכלכלה על כוונתה להעמידו לדין, בכפוף לשימוע. באפריל 2021 הוגש נגדו כתב אישום.
השכלה

לברוש תואר ראשון במדע המדינה מאוניברסיטת חיפה ותואר שני במנהל עסקים מאוניברסיטת בר-אילן.
גלריה

שי ברמן - מצטיין פלוגתי טירונות וקורס מפקדי כיתות - שייטים ובני משקים.
סמל שי ברמן- ברוש חניך בקורס לוחמים - חייל מצטיין של שייטת 13 לנשיא המדינה - 1972.
מלחמת יום הכיפורים - תדריך אחרון למבצע פגיעה בגשרים המצרים על תעלת סואץ דלא יצא לפועל ובהמשך מבצע ליידי
בדיקת צילומי אוויר בכלי שיט לקראת מבצע 1988
אל"מ שי ברוש מפקד שייטת 13
לקריאה נוספת

מייק אלדר, שייטת 13 - סיפורו של הקומנדו הימי, ספריית מעריב, 1993.
ביאורים

↑  סדר הדוברים: יהודה דובדבני - גדוד 890, שאול שפי - טייסת 118, יום טוב תמיר - גדוד 9 ושי ברוש - מבצע ליידי.